recursal/SuperWikiNEXT-32B huggingface dataset:
**Leagues Cup** je futbalová súťaž medzi klubmi Major League Soccer a Liga MX v Severnej Amerike. Turnaj sa hrá v USA a v Kanade. Prvý ročník sa hral v roku 2019 a turnaja sa zúčastnili štyri tímy z každej ligy.

V roku 2023 bol Leagues Cup rozšírený o všetky tímy MLS a Liga MX a teraz funguje ako regionálny turnaj pre tieto ligy. Tri najlepšie tímy sa kvalifikujú na Pohár majstrov CONCACAF.

Vznik turnaja
-------------

Kluby Major League Soccer a Liga MX hrali predtým v severoamerickej superlige, ktorá sa hrala v rokoch 2007 až 2010. Tímy sa stretávali aj v Lige majstrov CONCACAF kde dominujú zväčša mexické tímy. Po oznámení nového partnerstva medzi MLS a Liga MX v marci 2018 vytvorili tieto ligy Campeones Cup, jednozápasový turnaj medzi víťazom MLS a Liga MX.

Leagues Cup bol schválený 29. marca 2019. Prvý ročník bol naplánovaný na leto a turnaja sa zúčastnilo osem tímov (štyri z každej ligy). Prvým víťazom tohto turnaja sa stal mexický klub Cruz Azul.

V júli 2019 MLS a Liga MX oznámili že druhého ročníka v roku 2020 sa zúčastní 16 tímov pričom každá liga bude mať 8 účastníkov. Dňa 19. mája 2020 bol druhý ročník turnaja zrušený kvôli pandémii koronavírusu.

Turnaj v lete 2021 mal opäť osem účastníkov. Víťazom druhého ročníka sa stal Club León. Tretie vydanie v roku 2022 sa neuskutočnilo kvôli preťaženiu zápasov z Majstrovstiev sveta v Katare. Ako náhrada bola séria priateľských zápasov v rámci *Leagues Cup Showcase*.

Od roku 2023 sa turnaj rozšíri o všetky tímy MLS a Liga MX. Turnaj bude slúžiť aj ako kvalifikácia na Pohár majstrov CONCACAF pre tri najlepšie tímy pričom víťaz turnaja sa kvalifikuje rovno do osemfinále.

Víťazi jednotlivých sezón
-------------------------

| Por. | Rok | Víťaz | Skóre | Vicemajster | Štadión finále | Mesto |
| --- | --- | --- | --- | --- | --- | --- |
| 1. | 2019 | Mexiko Cruz Azul | 2:1 | Mexiko Tigres UANL | Sam Boyd Stadium | Whitney, Nevada |
| - | 2020 | turnaj zrušený kvôli pandémii koronavírusu |
| 2 | 2021 | Mexiko Club León | 3:2 | USA Seattle Sounders | Allegiant Stadium | Paradise. Nevada |
| - | 2022 | turnaj sa nekonal kvôli MS 2022 (*Leagues Cup Showcase*) |
| 3 | 2023 | USA Inter Miami | 2:1 (10:9p) | USA Nashville SC | Geodis Park | Nashville, Tennessee |

### Výkony podľa klubu

| Tím | Víťazstva | Víťazne roky |
| --- | --- | --- |
| Mexiko Cruz Azul | 1 | 2019 |
| Mexiko Club León | 1 | 2021 |
| USA Inter Miami | 1 | 2023 |

Referencie
----------

1. ↑   MLS, Liga MX join forces for new competition, ASG. *Sports Illustrated*. Dostupné online [cit. 2023-08-15]. (po anglicky)
2. ↑   2022 Leagues Cup: MLS, Liga MX puts pause on tournament - Sports Illustrated. *Sports Illustrated*. Dostupné online [cit. 2023-08-15]. (po anglicky)
3. ↑   *Historic reimagined Leagues Cup starting in 2023 | MLSSoccer.com* [online]. mlssoccer, [cit. 2023-08-15]. Dostupné online. (po anglicky)

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Leagues Cup na anglickej Wikipédii.*
**Mariano Díaz Mejía** (\* 1. august 1993), známy ako **Mariano**, je profesionálny futbalista pôvodom z Dominikánskej republiky.

Klubová kariéra
---------------

### Real Madrid

Krátko po seniorskom debute za tím Badalona prestúpil Mariano do španielskeho Realu Madrid. Do A-tímu sa spočiatku nedostával vôbec, pôsobil za C a B tím. V zápasoch za „céčko" nastrieľal v 46 zápasoch 18 gólov. V dueloch za B-tím sa presadil 32 krát v 44 zápasoch. Po fantastických výkonoch v nižších kategóriách bol Mariano povolaný do A-tímu bieleho baletu. Jeho debut za seniorský tím prišiel 27. augusta 2016 v zápase so Celtou Vigo, keď pri víťazstve 2 : 1 v 77. minúte nahradil Álvara Moratu. 26. októbra 2016 dal svoj prvý gól za Real v zápase španielskeho pohára proti Leonese pri výhre 7 : 1. V odvetnom zápase vstrelil hetrik a prispel tak k víťazstvu v celkovom skóre 13 : 2. S Realom sa stal víťazom Ligy majstrov, španielskej La Ligy a majstrovstiev sveta klubov.

### Lyon

30. júna 2017 Mariano prestúpil z Realu Madrid do francúzskeho tímu Olympique Lyon. Čiastka sa mala pohybovať okolo 8 miliónov eur plus 35% z prípadného následného predaja hráča do iného tímu. Mariano debutoval 5. augusta v zápase 1. kola Ligue 1 proti Štrasburgu. Pri domácej výhre 4 : 0 vstrelil 2 góly. V danej sezóne vstrelil Mariano 18 gólov, keď vytvoril perfektné trio spoločne s Memphisom Depayom a Nabilom Fekirom (prvý menovaný dal 19 gólov a druhý 18).

### Real Madrid (návrat)

29. augusta 2018 sa Mariano vrátil naspäť do madridského Realu. Vzhľadom na fakt, že Real mal právo na 35% prestupovej čiastky, bol prestup Mariana dohodnutý na 23 miliónov eur. Mariano podpísal 5-ročný kontrakt a vybral si číslo 7, ktoré pred ním nosil Cristiano Ronaldo, ktorý odišiel do Juventusu. Prvý gól po návrate si pripísal 19. septembra 2018 v zápase Ligy majstrov proti AS Rímu. Na ihrisko prišiel v 73. minúte a uzatvoril skóre na konečných 3 : 0.

Reprezentačná kariéra
---------------------

Mariano si mohol vybrať, či chce na reprezentačnej úrovni hrať za Dominikánsku republiku alebo Španielsko. Debut za reprezentáciu Dominikánskej republiky si Mariano pripísal 24. marca 2013 v priateľskom zápase proti Haiti. Na výhre 3 : 1 sa podieľal gólom. Neskôr ukončil reprezentačnú kariéru a začal sa sústrediť na pôsobenie hlavne na klubovej úrovni. V decembri 2017 sa špekulovalo o jeho povolaní do španielskej reprezentácie.

Externé odkazy
--------------

* Mariano Díaz - Profil na oficiálnej stránke Realu Madrid
* Mariano Díaz - Soccerway
* Mariano Díaz - Transfermarkt

Zdroj
-----

*Tento článok je čiastočný alebo úplný preklad článku Mariano Díaz Mejía na anglickej Wikipédii.*

| * z
* d
* u
Real Madrid CF |
| --- |
| 
* 1 Courtois
* 2 Carvajal
* 3 Militão
* 4 Ramos Kapitán klubu
* 5 Varane
* 6 Nacho
* 7 Hazard
* 8 Kroos
* 9 Benzema
* 10 Modrić
* 11 Asensio
* 12 Marcelo
* 13 Lunin
* 14 Casemiro
* 15 Valverde
* 17 Vázquez
* 19 Odriozola
* 20 Vinícius
* 22 Isco
* 23 Mendy
* 24 Mariano
* 25 Rodrygo
* Tréner: Zidane

 |
**Igor Hrušovský** (\* 21. február 1879, Nové Mesto nad Váhom – † 24. máj 1937, Bratislava) bol slovenský politik v období medzivojnového Česko-Slovenska.

Životopis
---------

Narodil sa v rodine novomestského advokáta Štefana Hrušovského a jeho manželky Oľgy rod. Paulíny-Tóthovej. Pochádzal z významnej národoveckej rodiny. Jeho starým otcom bol Viliam Paulíny-Tóth. Do roku 1918 pôsobil ako bankový úradník ľudovej banky v rodnom meste. Ako 24-ročný sa podieľal na založení a sám viedol prvý slovenský lokálny časopis „Považské noviny", ktorý sám redigoval, stvoriac tak prvý typ časopisu, venovaného miestnym potrebám. Po vzniku Česko-Slovenska vstúpil do politiky. Bol členom česko-slovenskej delegácie na Parížskej mierovej konferencii. Hneď po prevrate bol notárom v Nitre, potom prešiel na ministerstvo vnútra v Prahe a skončil ako odborový radca ministerstva pre unifikáciu zákonov. Za Slovenský klub zasadal v Revolučnom národnom zhromaždení. Neskôr bol členom Česko-slovenskej strany národno-socialistickej a bol predsedom jej slovenskej pobočky. Za túto stranu získal poslanecký mandát v Národnom zhromaždení aj v prvých parlamentných voľbách v roku 1920. Mandát obhájil aj vo voľbách v roku 1925, 1929 i 1935. V poslaneckej snemovni pôsobil v zahraničnom výbore. Na svoj mandát rezignoval 6. októbra 1936. V parlamente ho nahradil Emil Boleslav Lukáč. Následne pôsobil vo vedení Česko-slovenskej dunajskej plavebnej spoločnosti. Bol veľkým zástancom idey čechoslovakizmu a patril k výrazným kritikom slovenského autonomistického hnutia. Pochovaný bol na evanjelickom cintoríne v Bratislave.

Referencie
----------

1. ↑   *Záznam o narodení a krste v evanjelickej matrike farnosti Nové Mesto nad Váhom - záznam č. 18 (krstený ako Igor Stephanus Vilhelm)* [online]. familysearch.org, [cit. 2023-01-10]. Dostupné online.
2. ↑   Igor Hrušovský. *Slovenský denník*, 1937-05-26, roč. XX, čís. 119, s. 1.
3. ↑   *Register-menný* [online]. Spoločná Česko-Slovenská Digitálna parlamentná knižnica, [cit. 2023-01-10]. Dostupné online.
4. ↑   Igor Hrušovský. *Slovák*, 1937-05-26, roč. XIX, čís. 117, s. 2.

Autoritné údaje: * GND: 1081694378
* ISNI: 0000 0000 5850 7067
* NK ČR: skuk0000608
* SNK: 155687
* VIAF: 85153468
**Rhoikos** (starogr. *Ῥοῖκος*) bol grécky sochár a architekt v 6. storočí pred Kr.

Rhoikos, syn Filea (alebo Fileia), pochádzal zo Samosu. Činný bol v 1. polovici 6. storočia pred Kr. Podľa Pausania bol jedným z prvých sochárov, ktorý odlieval kovové sochy (najstaršie bronzové sochy boli nitované z bronzových plátov pripravených na drevené jadro, odlievanie z bronzu poznali Gréci už pred 6. stor. pred Kr.). Staroveký historik Herodotos ho uvádza ako staviteľa chrámu bohyne Héry (Héraion, postavený približne v roku 560 pred Kr.) na ostrove Samos: „*Tretie ich dielo je chrám najväčší zo všetkých, aký poznáme, ktorého prvým staviteľom bol ich krajan Rhoikos, syn Fileov.*"

V antike sa mu pripisovala i socha bohyne Nyx umiestnená v Artemidinom chráme v Efeze. Jeho meno bolo nájdené na fragmente vázy, venovanej ako votívny dar bohyni Afrodite v egyptskej Naukratide. Rhoikos bol podľa Diogena Laertia otec architekta Theodóra zo Samosu (Theodóros bol podľa iných antických autorov synom Téleklea).

Referencie a bibliografia
-------------------------

1. ↑  Patricia A. Butz, *The Art of the Hekatompedon Inscription and the Birth of the Stoikhedon Style*, str. 101
2. 1 2  James Whitley, *The Archaeology of Ancient Greece*, str. 135
3. 1 2  Herodotos, *História*, 3,60.
4. 1 2 3  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 107.
5. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 391.
6. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 390 vysvětlivky.
7. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 259.
8. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 349.
9. ↑  Inscriptiones Graecae, *Delta I 684,429*
10. ↑  Hugh Chisholm, *The Encyclopaedia Britannica*, str. 270
11. ↑  Herodotos, *História*, 3,41.
12. ↑  Diogenes Laertios. *Životopisy slávnych filozofov*. Bratislava : Vydavateľstvo Spolku slovenských spisovateľov, 2007. ISBN 978-80-8061-286-3. S. 105.

  

Autoritné údaje: * ULAN: 500047048
* VIAF: 95992252
**Hoskora** je potok na rozhraní dolného Turca a Horného Považia, vytvára hranicu medzi okresmi Martin a Žilina. Je to pravostranný prítok Váhu, meria 6,2 km a je tokom III. rádu.

Prameň
------

Pramení v Malej Fatre, v podcelku Krivánska Fatra, v časti Krivánske Veterné hole, na juhozápadnom svahu Suchého (1 467 m n. m.), pod Sedlom pod Suchým, v nadmorskej výške približne 1 090 m n. m.

Opis toku
---------

Od prameňa tečie najprv na juhozápad, preteká Pekelnou dolinou, vytvára oblúk prehnutý na juh a pokračuje na severozápad územím národnej prírodnej rezervácie Suchý. Z pravej strany ďalej priberá prítok (725,4 m n. m.) zo západného svahu Suchého, na krátkom úseku tečie na západ a opäť sprava priberá prítok z oblasti Chaty pod Suchým. Potom tečie juhozápadným smerom, pričom sa výrazne esovito stáča, zľava priberá dva krátke prítoky prameniace severne od kóty 873,8 m, sprava prítok z juhovýchodného svahu Plešela (980,8 m n. m.), opäť zľava prítok vznikajúci severozápadne od kóty 873,8 m. Nasleduje krátky pravostranný prítok z južného svahu Plešela a ľavostranný prítok spod Kľačianskej Magury (1 366,7 m n. m.), vzápätí oblúkom zo severu obteká masív Hrádku (605,8 m n. m.) s rovnomennou prírodnou rezerváciou. Odtiaľ pokračuje západným smerom dolinou Hoskora, pričom po pravom brehu vedie hranica národnej prírodnej rezervácie Krivé a výrazným oblúkom ohnutým na sever sa stáča k ústiu juhojuhozápadným smerom. Z ľavej strany ešte priberá prítok prameniaci severozápadne od kóty 920,8 m a v oblasti Strečnianskeho prielomu ústi pri osade Jánošíkovo v nadmorskej výške cca 367 m n. m. do Váhu.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-10-26]. Dostupné online.
2. ↑   *Mapový portál HIKING.SK* [online]. Denník N, [cit. 2022-10-26]. Dostupné online.

| * z
* d
* u
Vodné toky v povodí Váhu (od sútoku s Oravou po Strečniansky prielom) |
| --- |
| Vodné toky | 
* Biely potok (prítok Váhu, Krpeľany)
* Biely potok (prítok Váhu, Sučany)
* Černík
* Dzuranovský potok
* Hoskora
* Hrabinský potok
* Hradský potok
* Chrapový potok
* Kantorský potok
* Kľačiansky potok
* Konštiansky potok
* Kozinský potok
* Krchová
* **Krpeliansky kanál**
* Kubalov potok
* Kúdeľ
* Kutinská
* Lipno
* Malý Studenec
* Mníšia
* Ráztoky
* Snilovský potok
* **Studenec**
* **Šútovský potok**
* Tiesňavský potok
* **Turiec**
* Úplazný potok
* Zaťkov potok

 |
| Vodné plochy | 
* Vodná nádrž Krpeľany

 |
| Súvisiace šablóny | 
* Vodné toky v povodí Kantorského potoka
* Vodné toky v povodí Turca (2. časť)
* Vodné toky v povodí Váhu (2. časť) a (4. časť)

 |
**Ernst Theodor Amadeus Hoffmann** (\* 24. január 1776, Kaliningrad, Rusko – † 25. jún 1822, Berlín, Nemecko) bol nemecký romantický spisovateľ, hudobný skladateľ, dirigent, kritik, maliar a režisér. Autor groteskných strašidelných príbehov a románov.

Životopis
---------

Pochádzal z pruskej úradníckej rodiny z Kráľovca, kde vyštudoval právo. Ťahalo ho to však k umeniu, predovšetkým k hudbe.

Po štúdiách pracoval v rôznych funkciách na súde, okrem iného vo Varšave. Po obsadení mesta napoleonskými vojskami odmietol zložiť sľub poslušnosti, a preto ho prepustili zo štátnych služieb.

Jeho hry boli uvádzané najmä v divadle v bavorskom meste Bamberg, kde strávil časť svojho života.

Literárny smer
--------------

Hoffman písal v čase nemeckého romantizmu. Znaky romantizmu môžeme jasne badať v jeho dielach, napríklad v románe *Sandman* - postava večne snívajúceho mladého Nathanaela, ktorého málokto chápe a jeho život sa končí tragicky. Hoffman však doplnil typický romantizmus o hororové, absurdné prvky, s väčšinou symbolickým významom. Opäť môže slúžiť ako príklad jeho najznámejšie dielo Sandman a v ňom strašidelný, odpudivý advokát Coppelius, ktorý sa neskôr "prevtelil" do úlohy sklára Coppolu.

Jeho ďalší známy román, *Slečna zo Scuderi*, sa považuje za predchodcu moderného kriminálneho románu.

Vplyvyneskorších
----------------

Hoffman ovplyvnil mnohých neskorších významných spisovateľov, ku ktorým patrili napríklad: Nikolaj Vasilievič Gogoľ, Edgar Allan Poe, Fiodor Michajlovič Dostojevskij, Charles Dickens či Franz Kafka, Honoré de Balzac atď.

Dielo
-----

### Romány

* *Slečna zo Scuderi* (*Fräulein von Scuderi*)
* *Diablove elixíry* (*Die Elixiere des Teufels*)
* *Sandman* (*Der Sandmann*)
* *Život nie je pre kocúra*

### Rozprávky

* *Luskáčik*
* *Myší kráľ*
* *Majster blcha*

Iné projekty
------------

Commons
* Spolupracuj na Commons Commons ponúka multimediálne súbory na tému **Ernst Theodor Amadeus Hoffmann**

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * abART: 16116
* BnF: 11907623v
* GND: 118552465
* ISNI: 0000 0001 2125 8025
* LCCN: n80075856
* NK ČR: jn19981001466
* SNK: 158375
* ULAN: 500032176
* VIAF: 29535422
* WorldCat: lccn-n80075856
Účastník olympijských hierÚčastník olympijských hier

**Hidenori Isa** je japonský biatlonista a tiež člen reprezentačného tímu. V súčasnej dobe je tiež členom klubu Cold Weather Cnmbaat Training (Tosenkyo) a jeho osobným trénerom je bývalý japonský biatlonista Hironao Meguro. Isa je profesionálny vojak a v biatlone pôsobí súťažne od roku 1988, ale členom reprezentácie je až od roku 2001. V minulosti sa zúčastnil už viacero vrcholných podujatí vrátane 3-násobnej účasti na ZOH. Najväčší úspech dosiahol v roku 2011 na Zimných Ázijských hrách keď ako člen Japonskej štafety vybojoval striebornú medailu.

Najlepšíe individuálne umiestnenie v rámci svetového pohára dosiahol v sezóne 2009/10 keď sa umiestnil v slovinskej Pokljuke v šprinte na 10. mieste.

ZOH
---

Zatiaľ sa zúčastnil troch ZOH s tým že maxium dosiahol v roku 2006 keď v súťaži štafiet skončil na 12. mieste.

### Olympijské hry

| Sezóna | D | Miesto | SP | PU | MS | IN | TE |
| --- | --- | --- | --- | --- | --- | --- | --- |
| 2010 | ZOH | Kanada  Vancouver | 68. | - | - | 83. |  |
| 2006 | ZOH | Taliansko  Turín | 38. | 35. | - | 63. | 12. |
| 2002 | ZOH | USA  Salt Lake City | 62. | - | - | 44. | 13. |
|

Legenda
* *SP* – *šprint*
* *PU* – *stíhacie preteky*
* *MS* – *preteky s hromadným štartom*
* *IN* – *vytrvalostné preteky*
* *TE* – *preteky štafiet*

Zdroje
------

* Hidenori Isa na stránke IBU Datacenter
* Hidenori Isa na stránke Sport-Reference.com
**Coventry City FC** (celým názvom: **Coventry City Football Club**) je anglický futbalový klub, ktorý sídli v meste Coventry v metropolitnom grófstve West Midlands. Prezývka klubu je *Sky Blues* (nebesky modrí) podľa sfarbenia dresov.

Coventry nikdy nevyhralo najvyššiu anglickú súťaž. Klub bol založený už v roku 1883, ale do Football League sa dostal až v roku 1919. Najúspešnejším obdobím pre klub boli 70. a 80. roky, počas ktorých sa umiestnil na 6. a 7. mieste v prvej divízii a v roku 1987 sa dočkal najväčšieho úspechu vo svojej histórii - zisku FA Cupu, ktorý získal výhrou 3:2 vo finále nad Tottenhamom po predĺžení vo Wembley. Po sezóne 2011/12 si Coventry neudržalo druholigovú príslušnosť a zostúpilo z predposledného miesta do EFL League One.

Svoje domáce zápasy odohráva na štadióne Coventry Arena s kapacitou 32 609 divákov.

Historické názvy
----------------

Zdroj:  

* 1883 – **Singers FC** (*Singers Football Club*)
* 1898 – **Coventry City FC** (*Coventry City Football Club*)

Úspechy
-------

* **FA Cup ( 1× )**

1986/87

* **EFL Trophy ( 1× )**

2016/17

* **Birmingham Senior Cup (3×)**

1910/11, 1922/23, 2006/07

Rivalita
--------

Leicester City je považovaný za hlavného rivala Coventry City a tieto dva kluby súťažia v M69 Derby. Avšak najmä kvôli rozdielnemu osudu klubov boli stretnutia medzi nimi v posledných rokoch zriedkavé. Tieto dva kluby spolu nehrali od roku 2012. Kluby sa stretnú prvýkrát po jedenástich rokoch v nadchádzajúcej sezóne EFL Championship 2023/24, po zostupe Leicesteru z Premier League.

Účasť v európskych pohároch
---------------------------

| Sezóna | Súťaž | Kolo | Súper | Doma | Vonku | Celkom |
| --- | --- | --- | --- | --- | --- | --- |
| 1970/71 | Inter-Cities Fairs Cup | 1. kolo |  Trakia Plovdiv | 2:0 | 4:1 | 6:1 |
| 2. kolo | Západné Nemecko  FC Bayern Mníchov | 2:1 | 1:6 | 3:7 |
|

Referencie
----------

1. ↑   *"SINGER'S (Coventry)"* [online].. Dostupné online. (po anglicky)
2. ↑   *"COVENTRY CITY"* [online].. Dostupné online. (po anglicky)
Klasický countryball komiks
Countryballové grafiti umenie zobrazujúce asociačnú dohodu medzi Európskou úniou a Ukrajinou počas Euromajdanu v Kyjeve, 2013
**Countryballs** (z anglických slov *country* – krajina, a *balls* – lopty), tiež známe ako **Polandball** (z anglických slov *Poland* – Poľsko, a *ball* – lopta), je geopolitický satirický umelecký štýl, žáner a internetový mém, ktorý sa používa predovšetkým v online komiksoch. Krajiny alebo politické subjekty sú zosobnené ako loptičky s očami bez zreníc, zdobené ich národnými vlajkami. Komiksy predstavujú postavy v rôznych scenároch, vo všeobecnosti si robia srandu z národných stereotypov, medzinárodných vzťahov a historických udalostí, pričom sa pohybujú chôdzou alebo skákaním. Medzi ďalšie spoločné črty týchto komiksov patria neanglické krajiny, ktoré hovoria lámanou angličtinou – vrátane slovnej zásoby ich národných jazykov – politická nekorektnosť a čierny humor. Komiksy sa vo všeobecnosti vytvárajú pomocou programu Microsoft Paint alebo pokročilejších nástrojov, ktoré sú často zámerne vyrobené tak, aby vyzerali hrubo nakreslené.

Popularita
----------

Countryball
Tento štýl sa stal populárnym v rámci mémov a získal si obľubu užívateľov na stránkach ako sú Reddit a Facebook. Jedným z dôvodov popularity tohto štýlu je schopnosť vyobraziť krátke príbehy z rôznych kultúr jednoducho a vtipne. Okrem toho je pre túto charakterizáciu vhodné použitie v krátkych komiksoch. Ďalším bežným formátom pre countryballs sú videá o alternatívnej histórii, ktoré často zobrazujú mapy sveta a ich zmeny podľa danej fiktívnej udalosti.

Poznámky
--------

1. ↑  I keď názov Polandball doslova obsahuje názov krajiny Poľsko (anglicky *Poland*), toto označenie sa používa i v prípade, kedy Poľsko priamo v komikse nevystupuje.

Referencie
----------

1. ↑  ERLEHMANN; PLOMLOMPOM. *Internet-Meme - kurz & geek*. [s.l.] : O'Reilly Verlag, 22 July 2013. ISBN 978-3-86899-806-1. MS-Paint-Comics, s. 86–88. (po nemecky)
2. ↑   Polandball is Reddit's answer to Crimea crisis. *Business Post*, 4 March 2014. Dostupné online [cit. 2014-11-08].
3. ↑   *Ostrava Journal of English Philology* [online]. University of Ostrava, 2016. Dostupné online. Archivované 2021-04-10 z originálu.
4. ↑  HAGEN, Sal. *Polandball is of Reddit: How r/polandball Transcends Memes through Carefully Curated Geopolitical Satire* [online]. 15 November 2017. Dostupné online. Archivované 2020-09-28 z originálu.
5. ↑  HAGEN, Sal. *Polandball is of Reddit* [online]. Amsterdam University of Applied Sciences, 15 November 2017. Dostupné online. Archivované 2021-08-14 z originálu.
6. ↑   *Образы России и Беларуси в представлении молодежи двух стран в XXI веке*. [s.l.] : Institute of Ethnology and Anthropology, 2020. Dostupné online. ISBN 978-5-4211-0254-0. S. 143. (po rusky)

Zdroj
-----

*Tento článok je čiastočný alebo úplný preklad článku Countryballs na anglickej Wikipédii.*
Účastník olympijských hierÚčastník olympijských hier

**Jean-Philippe Leguellec** je kanadský reprezentant v biatlone.

Narodil sa v meste Kingston, v provincií Ontário. S biatlonom začal vo veku 13 rokov. Profesionálne začal súťažiť v roku 1999 a členom reprezentačného tímu je od roku 2003. V súčasnej dobe (apríl 2013) je tiež členom klubu kanadského klubu Biathlon Courcelette. Jeho osobným ale aj reprezentačným trénerom je bývalý kanadský reprezentant Jean Paquet.

V minulosti sa už viackrát zúčastnil MS v biatlone a ZOH avšak bez medailového úspechu.

Medzi jeho záľuby patria adrenalínové športy.

Svetový pohár
-------------

Najlepšie umiestnenie v rámci celkového hodnotenia svetového pohára dosiahol v sezóne 2009/10, keď sa v konečnom poradí umiestnil na 30. mieste. Doposiaľ sa dokázal 9x prebojovať v rámci pretekov jednotlivcov do top 10. Jeho životný úspech je víťazstvo v pretekoch šprintu v švedskom Östersunde v sezóne 2012/13.

| Sezóna | Miesto |
| --- | --- |
| **2012/13** | 35. |
| **2011/12** | 37. |
| **2010/11** | 50. |
| **2009/10** | 30. |
| **2008/09** | 32. |
| **2007/08** | 77. |

Olympijské hry
--------------

Zatiaľ sa zúčastnil na 2 olympijských hrách. Jeho najlepším výsledkom je 6. miesto z pretekov šprintu na 10 km zo ZOH 2010.

| Sezóna | D | Miesto | SP | PU | MS | IN | TE |
| --- | --- | --- | --- | --- | --- | --- | --- |
| 2010 | ZOH | Kanada  Vancouver | 6. | 11. | 30. | 13. | 10. |
| 2006 | ZOH | Taliansko  Turín | 59. | - | - | 48. | - |

Majstrovstvá sveta
------------------

V rámci MS je jeho najlepším umiestnením 8. miesto z pretekov štafiet mužov na 4 x 7,5 km z MS v biatlone 2013.

| Sezóna | D | Miesto | SP | PU | MS | IN | TE | MIX |
| --- | --- | --- | --- | --- | --- | --- | --- | --- |
| 2013 | MS | Česko  Nové Město na Moravě | 36. | 15. | 22. | 10. | 8. | 15. |
| 2012 | MS | Nemecko  Rupholding | 14. | 26. | - | 71. | 13. | 18. |
| 2011 | MS | Rusko  Chanty-Mansijsk | 46. | 52. | - | - | 11. | - |
| 2009 | MS | Kórejská republika  Pchjongčchang | 42. | 46. | 51. | 53. | 16. | 16. |
| 2008 | MS | Švédsko  Östersund | 66. | - | - | 71. | 21. | 15. |
| 2007 | MS | Taliansko  Antholz-Anterselva | 64. | - | - | 40. | 14. | 14. |

*Legenda*

* *SP* - *šprint*
* *PU* - *stíhacie preteky*
* *MS* - *preteky s hromadným štartom*
* *IN* - *vytrvalostné preteky*
* *TE* - *preteky štafiet*
* *MIX* - *preteky zmiešaných štafiet*

Zdroje
------

* Jean-Philippe Leguellec na stránke IBU Datacenter
* Jean-Philippe Leguellec na stránke Sport-Reference.com
**Joshua Wong Chi-fung** (čín. 黃之鋒 – **Chuang Č'-feng**, \* 13. október 1996) je hongkonský aktivista, jeden z lídrov demokratických protestov v Hongkongu a zakladateľ hongkonskej študentskej skupiny *Scholarism*. Študoval na United Christian College a na Open University v Hongkongu.

Životopis
---------

Narodil sa v kresťanskej rodine. Je dyslektik.
Dňa 27. septembra 2014 bol Wong jedným zo 78 ľudí zatknutých políciou pri masívnych prodemokratických protestoch počas Dáždnikovej revolúcie. Wong zostal vo väzbe do svojho prepustenia 28. septembra 2014.

V októbri 2016 mal v Thajsku hovoriť o svojej prodemokratickej činnosti. Na letisku ho však zadržali a deportovali naspäť do Hong Kongu, údajne na žiadosť čínskych úradov.

V auguste 2017 ho apelačný súd odsúdil na 6 mesiacov odňatia slobody. Spolu s ním boli odsúdení ďalší aktivisti: Nathan Law a Alex Chow.

13. apríla 2021 bol Wong odsúdený na 4 mesiace väzenia za nepovolené zhromažďovanie a za nosenie masky na proteste v roku 2019. Okrem toho má uložený trest 13,5 mesiaca za nepovolené zhromažďovanie za organizáciu protestov v júni 2019. Nosenie masiek na protestoch je nezákonné od roku 2019, úrady chcú zabrániť zakrývaniu identity protestujúcich. 6. mája 2021 bol Wong odsúdený ďalších 10 mesiacov za protest z júna 2020, nepovolený protest pripomínal udalosti z Námestia nebeského pokoja v roku 1989.

Referencie
----------

1. ↑   *Nemôže piť, šoférovať ani voliť. Má len 17 rokov, no desí Peking* [online].. Dostupné online.
2. ↑   *Hongkong na rozcestí. Demonstranty za demokracii rozhání slzný plyn* [online].. Dostupné online.
3. ↑   *Die Hoffnung Hongkongs* [online].. Dostupné online.
4. ↑   *Ein schmächtiger 17-Jähriger lehrt China das Fürchten* [online].. Dostupné online.
5. ↑  PHILLIPS, Tom; MALKIN, Bonnie. *Hong Kong activist Joshua Wong detained in Thailand 'at China's request' – reports* [online]. The Guardian, 2016-10-05, [cit. 2016-10-06]. Dostupné online.
6. ↑  CHEUNG, Karen. *Hong Kong jails Joshua Wong and democracy activists over 2014 Umbrella Movement protests* [online]. Hong Kong: Hong Kong Free Press, 2017-08-17, [cit. 2017-08-17]. [Hong Kong jails Joshua Wong and democracy activists over 2014 Umbrella Movement protests Dostupné online.]
7. ↑  STAFF, Reuters. *Hong Kong activist Joshua Wong jailed for four months for 2019 protest* [online]. reuters.com, [cit. 2021-04-15]. Dostupné online.
8. ↑   *Asia PacificHong Kong activist Joshua Wong jailed for 10 months over June 4 assembly* [online]. reuters.com, [cit. 2021-05-08]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Joshua Wong**

Zdroj
-----

*Tento článok je čiastočný alebo úplný preklad článku Joshua Wong (student activist) na anglickej Wikipédii.*

Autoritné údaje: * BnF: 17878147t
* GND: 1206119705
* ISNI: 0000 0004 8518 061X
* LCCN: no2016165452
* VIAF: 118148207648900340932
* WorldCat: lccn-no2016165452
**Paul Mescal** (\* 2. február 1996, Maynooth, Írsko) je írsky herec. V roku 2023 bol nominovaný na filmové ocenenie Academy Awards za jeho herecký výkon vo filme *Aftersun* (2022).

Detstvo
-------

Mescal sa narodil 2. februára 1996 v Maynooth, grófstvo Kildare v Írsku. Je najstarším z troch detí, má brata a sestru. Venoval sa futbalu. Po zranení čeľuste sa športu vzdal. Mescal prvýkrát vystúpil na javisku vo veku 16 rokov, keď stvárnil titulárneho Fantóma v muzikáli *Fantóm opery*. Študoval na The Lir Academy na Trinity College Dublin. Štúdium ukončil bakalárskym titulom v odbore herectvo.

Kariéra
-------

Po ukončení štúdia, dostal role v divadelných inscenáciách v Dubline. Za svoje herecké počiny v divadle získal pozitívne ohlasy. Neskôr pôsobil aj Londýne.

V roku 2020 hral Mescal v televíznom seriály *Normálni ľudia*, ktorý bol adaptáciou rovnomenného románu z roku 2018 od Sally Rooney. Mescal za svoj herecký výkon získal nominácie na cenu Primetime Emmy za vynikajúceho herca v hlavnej úlohe v limitovanej sérii alebo filme a na televíznu cenu Critics' Choice za najlepšieho herca vo filme/minisérii.

Mescal debutoval v roku 2021 v celovečernom filme vedľajšou úlohou vo filme *Temná dcéra*, ktorý režírovala Maggie Gyllenhaalová vo svojom režijnom debute. O rok neskôr si zahral po boku Emily Watsonovej vo filme *Božie tvory*. V rovnakom roku si zahral aj vo filme *Aftersun*. Mescal dostal pochvalu za svoj herecký výkon a získal aj nomináciu na Academy Awards.

Súkromný život
--------------

Mescal hovorí anglicky a írsky. V roku 2020 sa presťahoval z rodného Írska do Londýna.

Mescal hrá na klavíri a so svojou sestrou Nell hral covery piesní. V júli 2020 spieval s írskym spevákom Dermotom Kennedym v London Natural History Museum.

Mescal bol vo vzťahu so speváčkou Phoebe Bridgers.

Iné projekty
------------

Commons
* Spolupracuj na Commons Commons ponúka multimediálne súbory na tému **Paul Mescal**

Externé odkazy
--------------

* Paul Mescal v Internet Movie Database (po anglicky)
* Paul Mescal v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Paul Mescal na anglickej Wikipédii.*

Autoritné údaje: * VIAF: 653166293188400710002
**Chinín** je horký, bezfarebný, amorfný práškový alebo kryštalický alkaloid, pôvodne izolovaný z kôry chinínovníka *Cinchona succirubra*.

Využitie
--------

Chinín bol dlhú dobu jediným liekom proti malárii (antimalarikum), v súčasnosti je najdôležitejším liečivom proti tejto chorobe. Užíva sa tiež proti horúčkam.

Dnes sa chinín využíva v potravinárstve, napríklad na prípravu chinínových nápojov (Tonic) ako chuťová a povzbudzujúca látka. Chinín nie je vhodný pre deti do 3 rokov. Maximálne prípustné množstvo chinínu v toniku je dané normou. Obyčajne 75 mg/1L.

História
--------

Čistý chinín izolovali v roku 1820 z kôry chinínovníka francúzski chemici Pierre Joseph Pelletier a Joseph Bienaimé Caventou. Neskôr založili v Paríži továreň, kde extrahovali čistý chinín z kôry.

V polovici 50. rokov 19. storočia August Wilhem Hofmann objasnil chemické zloženie chinínu. Pokúšal sa ho aj syntetizovať, aj keď neúspešne. Chemická syntéza chinínu sa podarila až neskôr.

Štruktúra
---------

Molekula je derivátom chinolínového kruhu. Má asymetrické centrá na uhlíkoch C3, C4, C8 a C9. Stérické usporiadanie na C3 a C4 je u najdôležitejších alkaloidov chinovníkovej kôry (chinínu, chinidínu, cinchonínu a cinchonidínu) rovnaké. Optický izomér chinínu chinidín sa líši priestorovým usporiadaním na C8 a C9. Rovnaké priestorové usporiadanie ako chinín má *cinchonidín*, ktorý však nemá v polohe C6 metoxylovú skupinu. Jeho izomér je *cinchonín*, ktorý priestorovým usporiadaniam zodpovedá *chinidínu*.

Chinín pripravovaný výhradne izoláciou z chinovníkovej kôry vo forme hydrochloridu alebo síranu našiel uplatnenie predovšetkým v medicíne ako antimalarikum a antipyretikum.

Iné projekty
------------

Commons
* Spolupracuj na Commons Commons ponúka multimediálne súbory na tému **Chinín**

  



| **Chinolíny** |
| --- |
| chinín | strychnín | brucín | veratrín |
Mesiac v poslednej štvrti
**Posledná štvrť** alebo **tretia štvrť** je fáza Mesiaca. Nastáva sedem dní aj pár hodín po splne. Pri poslednej štvrti je osvetlená východná pologuľa Mesiaca, ktorá sa rozprestiera z polovice na privrátenej a z polovice na odvrátenej strane Mesiaca. Z pohľadu pozorovateľa zo Zeme je preto osvetlená polovica mesačného disku, čiže vidieť štvrtinu celého mesačného povrchu. Pri pohľade zhruba od obratníka Raka a severnejšie je osvetlená ľavá strana Mesiaca. Jej okraj má tvar písmena C. Pretože posledná štvrť nastáva počas obdobia ľudovo nazývaného *cúvanie* (z noci na noc sa zmenšuje viditeľná plocha Mesiaca), Mesiac v tvare písmena C sa používa ako pomôcka na jeho odlíšenie od prvej štvrte. 

Poslednej štvrti predchádza ubúdajúci neúplný Mesiac. Po poslednej štvrti je Mesiac vo fáze kosáčika. Sedem dní aj niekoľko hodín po prvej štvrti nastáva nov.

Mesiac v poslednej štvrti sa nachádza 90° západne od Slnka. Vychádza v okamihu pravej polnoci (v zimnom čase okolo 24:00, v letnom čase okolo 1:00). Kulminuje, keď Slnko vychádza a zapadá v pravé poludnie (v zimnom čase okolo 12:00, v letnom čase okolo 13:00). Najvyššie je počas poslednej štvrte na oblohe kulminujúci Mesiac v jesennom období, najnižšie v jarnom období.

Keď je Mesiac v prvej alebo poslednej štvrti, nedochádza k zatmeniam. Pri Mesiaci v prvej aj poslednej štvrti nastáva tzv. hluchý príliv.

Pri pohľade z mesačného povrchu je počas poslednej štvrte Zem vo fáze prvá štvrť.

Do fázy ekvivalentnej poslednej štvrti sa okrem Mesiaca dostávajú aj planéty počas kvadratúry.

Zdroj
-----

* KLEZCEK, Josip. *Velká encyklopedie vesmíru*. Redakcia Jitka Zykánová. prvé. vyd. Praha : Academia, © 2002. (2480.) ISBN 80-200-0906-X. (česky)


|  |  |
| --- | --- |
| Portal | Astronomický portálPortál slnečná sústava |
**Ľudovít Boronkai** (prídomok *Boronkay de Boronka et Nezette*; maď. Boronkai Lajos, \* 21. apríl 1810, Trávnica – † 20. november 1863, Tieša) bol uhorský politik, vládny komisár Ľudovíta Košuta.

Životopis
---------

Bol potomkom starého šľachtického rodu. Z dôvodu skorej smrti jeho matky ho vychovávali starí rodičia v Horných Teranoch (dnes Terany). 

Stredné školy absolvoval v Banskej Štiavnici a Leviciach, neskôr študoval právo.

Od roku 1835 sa stal pomocným slúžnym sudcom banskoštiavnického okresu, neskôr druhým hlavným notárom. Bol liberálnym politikom a členom hontianskej opozície.

V roku 1848 sa stal vládnym komisárom Ľudovíta Košuta a mal na starosti výživu armády. Po porážke uhorskej revolúcie bol zajatý a dlho väznený. Neskôr sa trest zmenil na domáce väzenie. 

V roku 1861 bol zvolený za poslanca uhorského snemu vo volebnom obvode Šahy.

Časť života prežil v obci Lontov.

Poznámky
--------

1. ↑  Tvar priezviska podľa.

Referencie
----------

1. ↑  BORONKAI, Štefan. In:  *Slovenský biografický slovník*. Zväzok I. A – D. Martin : Matica slovenská, 1986. 544 s. S. 298.
2. ↑  BORONKAI, Štefan. In:  *Biografický lexikón Slovenska*. Zväzok I A – B. Martin : Slovenská národná knižnica; Národný biografický ústav, 2002. 638 s. ISBN 80-89023-16-9. S. 514.
3. ↑  . Dostupné online.
4. ↑
5. ↑

Zdroj
-----

*Tento článok je čiastočný alebo úplný preklad článku Boronkay Lajos na maďarskej Wikipédii.*

Autoritné údaje: * PIM: PIM48364
O vrchu v Turzovskej vrchovine pozri *Zvonica (vrch v Turzovskej vrchovine).*
Zvonica pri kostole Nanebovzatia Panny Márie v Krupke
Funkciu zvonice plní aj 46 m vysoká Burianova veža (vpravo) Katedrály Najsvätejšej Trojice v Žiline.
**Zvonica** je stavba slúžiaca výhradne alebo väčšinou na zavesenie zvonov. Podľa definície Karla Kuču je zvonicou iba solitérna stavba funkčne súvisiaca s kostolom, na rozdiel od kostolnej veže s ním však nie je stavebne spojená. Menšie stavby sa označujú ako zvoničky, pričom niektorí autori rozlišujú zvoničky od zvoníc nielen podľa veľkosti a typu (stavebného prevedenia), ale aj podľa toho, či majú spojitosť s kostolom. 

Vo všeobecnom zmysle je však zvonicou často nazýva aj kostolná veža nesúca zvony, či dokonca len zvonové poschodie kostolnej veže. K nepresnostiam pri rozlíšení zvonice a zvoničky môže viesť tiež fakt, že niektoré veľké kaplnky sú rozmerovo, konštrukciou a funkciou podobné kostolom, poprípade sa môže kaplnka zmeniť na kostol či kostol na kaplnku, bez toho aby sa zmenili stavebne. Aj v niektorých prípadoch je zvonica pôvodne samostatná, ale druhotne je stavebne spojená s kostolom a stane sa z nej kostolná veža, alebo naopak je pôvodný kostol zbúraný, je z neho ponechaná len pôvodná kostolná veža a tá potom slúži ako samostatná zvonica nového kostola.

Známe zvonice
-------------

* Zvonica Ivana Veľkého
* Šikmá veža v Pise
* Burianova veža

Referencie
----------

1. ↑  KUČA, Karel. *České, moravské a slezské zvonice*. Praha : Libri, 2001. ISBN 80-7277-018-7. S. 8–9.

Literatúra
----------

* KUČA, Karel. *České, moravské a slezské zvonice*. Praha : Libri, 2001. ISBN 80-7277-018-7.

* Vladimír Teyssler, Václav Kotyška: *Technický slovník naučný* - diel XV. Borský a Šulc, Praha 1939, heslo Zvonica
* Jiří Vaverka a kolektív: *Nové kostely a kaple z konce 20. století v České republice*, Karmelitánské nakladatelství, Kostelní Vydří 2001, ISBN 80-7192-539-X

Iné projekty
------------

Commons
* Spolupracuj na Commons Commons ponúka multimediálne súbory na tému **Zvonica**

Externé odkazy
--------------

* Belfries of Belgium and France, UNESCO World Heritage Centre entry
* Les Beffrois - France, Belgique, Pays-Bas, blog describing several bell towers (in French)
* All Saints Bell Tower
* "What Is a Bell Tower?" - Christoph Paccard Bell Foundry

Zdroj
-----

*Tento článok je čiastočný alebo úplný preklad článku Zvonice na českej Wikipédii.*
**Chana Senešová** (po hebrejsky: חנה סנש, anglický prepis: *Hannah Szenes*, po maďarsky: *Szenes Anikó*; \* 17. júl 1921, Budapešť, Maďarsko - † 7. novembra 1944, tamže) bola maďarská židovská poetka a výsadkárka, ktorá sa zúčastnila protinacistického odboja. V Izraeli je národnou hrdinkou.

Životopis
---------

Pochádzala z Maďarska, odkiaľ na jeseň 1939 odišla do britskej mandátnej Palestíny. Tu študovala na poľnohospodárskej škole a žila v kibuci. Kvôli strachu o matku a vývinu vojny sa rozhodla vrátiť do Maďarska. Prihlásila sa do špeciálnej výsadkárskej misie, bola vycvičená britskou armádou a v marci 1944 zoskočila ako parašutistka nad Juhosláviou. Cieľom tejto misie bolo pomôcť spojeneckým pilotom, európskym židom a odboju.

Hrob Chany Senešovej v Har Herzl v Jeruzaleme
Po niekoľkých mesiacoch strávených s juhoslovanskými partizánmi prekročila maďarské hranice. Bola však chytená a kvôli vysielačke, ktorú mala u pri sebe, uväznená a mučená. V októbri 1944 bola súdená pre vlastizradu a o mesiac neskôr – hoci nebol vynesený rozsudok – popravená. Po vojne boli jej pozostatky prevezené z Budapešti do Izraela, kde boli pochované v Jeruzaleme. Rovnako bol publikovaný jej denník a básne. Na jej počesť nesie jej meno rad miest v Izraeli i mimo neho.

Chana bola jednou zo 37 palestínskych Židov, ktorí sa tejto výsadkárskej misie zúčastnili. Iní jej kolegovia, napr Chaviva Reiková či Rafael Reisz, sa zúčastnili operácie Amsterdam na Slovensku a zúčastnili sa Slovenského národného povstania.

Literatúra
----------

* ATKINSON, Linda. *In Kindling Flame: The Story of Hannah Senesh, 1921-1944*. New York : Beech Tree Books, 1992. 214 s. ISBN 978-0688116897. (po anglicky)
* HAY, Peter. *Ordinary Heroes: Chana Szenes and the Dream of Zion*. New York : G.P. Putnam's Sons, 1986. 271 s. ISBN 978-0399131523. (po anglicky)
* MASTERS, Anthony. *The Summer That Bled: The Biography of Hannah Senesh*. Londýn : St. Martin's Press, 1972. 349 s. ISBN 978-0718109967. (po anglicky)
* RANSOM, Candice F. *So Young to Die: the Story of Hannah Senesh*. New York : Scholastic, 1993. 152 s. ISBN 978-0590446778. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Chana Senešová**

Externé odkazy
--------------

* The Hannah Senesh Legacy Foundation (po anglicky)
* Zionism & Israel – Hannah Senesh: Biography (po anglicky)

Autoritné údaje: * BnF: 14569608d
* GND: 119416735
* ISNI: 0000 0001 0950 5337
* LCCN: n50016840
* PIM: PIM76416
* VIAF: 5174643
* WorldCat: lccn-n50016840
**Rafael Reisz** (kr. m. Štefan Rice; \* 11. august 1914, Budapešť – † 20. november 1944, Banská Bystrica-Kremnička) bol židovský výsadkár, protifašistický bojovník, vojak účastník SNP.

Životopis
---------

Príslušník anglo-americkej vojenskej misie pri Veliteľstve 1. čs. armády na Slovensku. Účastník protifašistického odboja a SNP. Po potlačení SNP bol 1. novembra 1944 nemeckými bezpečnostnými orgánmi zaistený a neskôr popravený v masovom hrobe v Banskej Bystrici-Kremničke. Po vojne boli jeho telesné pozostatky exhumované a pochované v Prahe na Olšanských cintorínoch. V roku 1952 boli na žiadosť izraelskej vlády prevezené do Izraela, kde boli pochované na národnom cintorínev v Har Herzl v Jeruzaleme.

Referencie
----------

1. ↑   *רפאל (רפי) רייס 1914 - 1944* [online]. צנחני הישוב היהודי. Dostupné online. (hebrejsky)

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 6815 7136
* VIAF: 97377448
**Christian Martinelli** (\* 6. marec 1983, Sondalo, Taliansko) je taliansky biatlonista súťažiaci za klub C.S. Carabinieri. Hoci krajinu reprezentoval už niekoľkokrát na MS v biatlone, nikdy sa zatiaľ nezúčastnil ZOH. Povolaním je profesionálny vojak a jeho súčasnými trénermi sú bývalí talianski biatlonisti Alexander Inderst a Giuseppe Montello.

Najlepšie individuálne umiestnenie v rámci svetového pohára dosiahol v sezóne 2012/13 keď sa umiestnil v talianskej Anterselve v stíhacích pretekoch na 17. mieste.

MS v biatlone
-------------

Zatiaľ sa zúčastnil troch MS v biatlone s tým že maximum dosiahol v roku 2009 keď v súťaži štafiet skončil na 7. mieste.

### MS

| Sezóna | D | Miesto | SP | PU | MS | IN | TE |
| --- | --- | --- | --- | --- | --- | --- | --- |
| 2013 | MS | Česko  Nové Město na Moravě | 60. | 41. | - | 83. | 7. |
| 2009 | MS | Kórejská republika  Pchjongčchang | 23. | 32. | - | 63. | 7. |
| 2008 | MS | Švédsko  Östersund | 34. | 59. | - | 57. |  |
|

*Legenda*

* *SP* - *šprint*
* *PU* - *stíhacie preteky*
* *MS* - *preteky s hromadným štartom*
* *IN* - *vytrvalostné preteky*
* *TE* - *preteky štafiet*

Zdroje
------

* Christian Martinelli na stránke IBU Datacenter
**Henry George** (\* 2. september 1839, Philadelphia – † 29. október 1897, New York) bol americký politický ekonóm a novinár. Jeho písanie bolo obľúbené v 19. storočí v Amerike. Inšpiroval ekonomickú filozofiu známu ako „georgizmus", presvedčenie, že ľudia by mali vlastniť hodnotu, ktorú sami produkuje, ale ekonomická hodnota pôdy (vrátane prírodných zdrojov) by mala patriť rovnako všetkým členom spoločnosti. George tvrdil, že jediná daň z hodnoty pôdy by vytvorila produktívnejšiu a spravodlivejšiu spoločnosť.

Jeho najznámejšia práca *Pokrok a chudoba* (*Progress and Poverty*, 1879) sa predala vo svete milióny kópií. Kniha skúma paradox rastúcej nerovnosti a chudoby v prostredí ekonomického a technologického pokroku.

George bol mnoho rokov novinárom a popularita jeho písania a prejavov ho viedla k účasti vo voľbách na post starostu mesta New York v roku 1886. George utrpel fatálnu mŕtvicu počas svojej druhej kampane na post starostu v roku 1897. Na jeho pohrebe sa zúčastnilo odhadovaných 100 000 ľudí.

Georgeove myšlienky a odkaz sa dodnes diskutujú a študujú. Jeho dielo ovplyvnilo postavy ako Winston Churchill, Sunjatsen a Martin Luther King Jr.

Referencie
----------

1. ↑   *Excerpt from Henry George Progress and Poverty 1879 < 1876-1900 < Documents < American History From Revolution To Reconstruction and beyond* [online]. www.let.rug.nl, [cit. 2023-08-02]. Dostupné online.
2. ↑   *Historical Echoes: Henry George – NYC Mayoral Candidate and Best-Selling, Self-Educated Political Economist* [online]. 2012-01-06, [cit. 2023-08-02]. Dostupné online. (po anglicky)

Pozri aj
--------

* Georgizmus

Iné projekty
------------

Commons
* Spolupracuj na Commons Commons ponúka multimediálne súbory na tému **Henry George**

Autoritné údaje: * BnF: 12096633c
* GND: 118716948
* ISNI: 0000 0001 0884 7933
* LCCN: n79056213
* NK ČR: skuk0000463
* VIAF: 32024877
* WorldCat: lccn-n79056213
**Henrich Ravas** (\* 16. august 1997, Senica) je slovenský profesionálny futbalista, ktorý hráva na poste brankára v poľskom klube Widzew Łódź.

Klubová kariéra
---------------

Ravas sa narodil v Senici kde začal s futbalom v miestnom tíme FK Senica.

### Pôsobenie v Anglicku

V roku 2015 sa Ravas pripojil k anglickému tímu Boston United FC v šiestej anglickej lige (National League North).

V januári 2016 podpísal zmluvu s druholigovým anglickým tímom Derby County. Za tento klub hrával iba v rezervných tímoch.

Na začiatku sezóny 2017/18 bol Ravas poslaný na hosťovanie do Gainsborough Trinity v National League North. Počas sezóny odohral 37 zápasov a získal klubovú cenu Young Player of the Year Award.

V októbri 2020 bol poslaný na sezónne hosťovanie do Hartlepoolu United v piatej anglickej lige. Ravas odohral počas sezóny 11 zápasov. Hartlepoolu sa podarilo postúpiť do League Two no Ravas nebol súčasťou tímu počas play-off National League.

### FK Senica

Po skončení zmluvy v Derby County podpísal v júli 2021 zmluvu so slovenským klubom FK Senica. Dňa 24. júla debutoval v tíme pri remíze 0:0 s MFK Ružomberok. Jeho účinkovanie v Senici skončilo v marci potom čo štyri mesiace nedostal výplatu.

### Widzew Łódź

Dňa 29. marca 2022 podpísal Ravas trojmesačnú zmluvu s poľským klubom Widzew Łódź ktorý v tom čase pôsobil v I lige (druhej najvyššej súťaži v Poľsku). O týždeň neskôr debutoval v tíme pri víťazstve 2:1 nad GKS Tychy. Ravas prispel k druhému miestu a postupu do Ekstraklasy, po postupe predĺžil zmluvu s Widzewom Łódź do roku 2025.

Reprezentačná kariéra
---------------------

Ravas bol prvýkrát nominovaný do reprezentácie Slovenska v novembri 2022 na prípravne zápasy proti Čiernej Hore a Čile.

Štatistiky kariéry
------------------

### Klubové

*K 31. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Celkom |
| --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly |
| Boston United | 2015/16 | National League North | 19 | 0 | 0 | 0 | 19 | 0 |
| Gainsborough Trinity (hosť.) | 2017/18 | 37 | 0 | 2 | 0 | 39 | 0 |
| Hartlepool United (hosť.) | 2020/21 | National League | 10 | 0 | 2 | 0 | 12 | 0 |
| FK Senica | 2021/22 | Niké liga | 24 | 0 | 0 | 0 | 24 | 0 |
| Widzew Łódź | 2021/22 | I liga | 10 | 0 | — | 10 | 0 |
| 2022/23 | Ekstraklasa | 33 | 0 | 1 | 0 | 34 | 0 |
| 2023/24 | 6 | 0 | 0 | 0 | 6 | 0 |
| Celkom | 49 | 0 | 1 | 0 | 50 | 0 |
| Celkovo | 139 | 0 | 5 | 0 | 144 | 0 |

Referencie
----------

1. ↑   *Derby County Add Slovakian Goalkeeper Henrich Ravas To Their Under 21 Squad* [online]. www.dcfc.co.uk, [cit. 2023-08-31]. Dostupné online. (po anglicky)
2. 1 2   *Senica prišla o prvého dôležitého hráča. Výpoveď dala brankárska jednotka* [online]. sportnet.sme.sk, [cit. 2023-08-31]. Dostupné online.

Externé odkazy
--------------

* Henrich Ravas na transfermarkt.com

Zdroj
-----

*Tento článok je čiastočný alebo úplný preklad článku Henrich Ravas na anglickej Wikipédii.*